যে ব্যক্তি এত নিঃস্বার্থ যে, কেউ চাইলেই তিনি তাকে সেটা দিয়ে দেন, আর সবকিছুই করেন কেবল আল্লাহর জন্য, এমন মানুষের মধ্যে জাগতিক বস্তুর প্রতি কোনো ধরনের আকর্ষণ থাকবে না, এমনটাই স্বাভাবিক ব্যাপার। হজরত মোহাম্মদের (সা) এই দুনিয়ার কোনো কিছুই কামনা করতেন না। বরং তিনি এখানকার সবকিছুই অন্য লোকদের জন্য ব্যয় করেছেন, তাদের এ দুনিয়া এবং পরকালের সব সমস্যা ও জটিলতা থেকে মুক্ত হতে সাহায্য করার জন্য কাজ করেছেন। তাঁর ব্যক্তিত্বের এই গুণের কথা এক সাহাবা এভাবে বলেছেন : ‘মৃত্যুর সময় আল্লাহর রাসূল একটা স্বর্ণ বা রৌপ্য মুদ্রা কিংবা কোনো ক্রীতদাস-দাসী রেখে যাননি। তিনি কেবল রেখে গিয়েছিলেন একটা সাদা খচ্চর, তাঁর অস্ত্র এবং এক টুকরা জমি, যা তিনি দান করার কথা ঘোষণা করে গিয়েছিলেন।’ (বুখারি)